कारण सिर्फ एक है कि यह हादसा जालंधर में हुआ और जालंधर दिल्ली नहीं है. दिल्ली के लोगों की जान जान है और जालंधर के लोग कीड़े मकोड़े. शीना बोरा हत्या कांड पर छाती पीट पीट कर टी वी पर डिबेट करने वाले संपादक अब कहाँ है? क्यों नहीं उन 23 लोगों की मौत पर कोई बहस हो रही. 2012 में 15 और 16 अप्रैल की रात हुई इस घटना में 23 लोगों की मौत हो गयी थी जबकि 27 अन्य घायल हुए थे. अदालत ने इस मामले में सारे छह आरोपियों को बाइज्जत रिहा कर दिया. इस पूरे मामले में सिर्फ अंग्रेजी अख़बार ट्रिब्यून ने विश्लेषण छापा जबकि अन्य अख़बार इस मामले में चुप ही रहे. शायद किसी भी अख़बार को उन लोगों के दर्द से दर्द नहीं जो इस हादसे में मारे गए. टीवी चैनल्स को मजदूरों की मौत से टीआरपी नहीं मिलेगी, इसलिए इनने भी ध्यान नहीं दिया.